આ ચર્ચા પર આગળ વધારીએ તે પહેલા આપણે આ યાત્રાનો હેતુ જાણીએ. આ યાત્રા પાછળ વિહિપનો હેતુ પોતાના ખોવાયેલા વર્ચસ્વ અને છબીને પાછો લાવવાનો છે, જ્યારે ભાજપનો હેતુ યુપીના મત બેંકના ધ્રુવીકરણનું છે. ભાજપને વિશ્વાસ છે કે આ યાત્રાને સપા સરકાર રોકશે તો હિન્દુત્વનું મત બેન્ક નબળું થઇ જશે. જ્યારે યાત્રા રોકવા માટે સપાનો એક માત્ર હેતુ છે કે પ્રદેશની કાયદો અને વ્યવસ્થાને ટકાવી રાખવી. સામાન્ય રીતે જોઇએ તો આ યાત્રાનુ આયોજન કરનારા જ ઇચ્છતા હતા કે બળજબરી પુર્વક યાત્રાને કોઇ રોકે જ્યારે રોકવાવાળા ઇચ્છતા હતા કે યાત્રા બળજબરીપૂર્વક કાઢવામાં આવે.